इस योजना का लाभ उठाने के लिए आंगनबाड़ी केंदों में संबंधित सेविका से फार्म प्राप्त कर आंगनबाड़ी केंद्रों में आवेदन जमा कर सकते हैं. आवेदन के साथ जन्म व आय प्रमाण पत्र, बीपीएल प्रमाण पत्र भी संलग्न करेगें. अनाथ बालिका के मामले में अनाथालाय/संरक्षणालय के अधीक्षक द्वारा बालिका के अनाथालय में प्रवेश के एक वर्ष के अंदर एवं बालिका की आयु छह वर्ष होने के पूर्व तक संबंधित परियोजना के अधिकारी को आवेदन देना होगा. द्वितीय प्रसव से उत्पन्न बालिका के मामले में माता या पिता द्वारा बन्ध्याकरण/नसबंदी करा लेने संबंधित प्रमाण पत्र देना आवश्यक होगा.